बेटी बिना नहीं सजता घरौंदा बेटी ही है संस्कारों का परिंदा...
सार्वदेशिकआर्य युवक परिषद स्वामी इंद्रवेश फाउंडेशन के संयुक्त तत्वावधान में 10वां बेटी बचाओ चतुर्वेद पारायण के तीसरे दिन शनिवार को छात्र छात्राओं ने आहुति डाली। बेटी बिना नहीं सजता घरौंदा, बेटी ही है संस्कारों का परिंदा! अगर देंगे खुला आसमां तो बेटी भी बढ़ाएंगी परिवार का मान! इसी संदेश के साथ स्वामी इंद्रवेश विद्यापीठ आश्रम, टिटौली में बेटी बचाओ महायज्ञ के तीसरे दिन महायज्ञ कराया गया।
राजकीय वरिष्ठ माध्यमिक विद्यालय टिटौली के छात्र छात्राओं ने अपने शिक्षकों के साथ महायज्ञ में आहुति डालकर बेटी बचाओ अभियान को विस्तार देने का संकल्प लिया। शिक्षक श्रीकृष्ण शर्मा ने कहा कि संकल्पित होकर इस अभियान को उड़ान देने की आवश्यकता है, तभी हम बेटियों को बचा सकते हैं। सार्वदेशिक आर्य प्रतिनिधि सभा नई दिल्ली के प्रधान स्वामी आर्यवेश ने कहा कि कन्या भ्रूण हत्या को मिटाने में बच्चे बड़ों से ज्यादा महत्वपूर्ण योगदान दे सकते हैं।
इस मौके पर पूनम आर्या, ब्रह्म स्वामी चन्द्रवेश, स्वामी ब्रह्मानंद ( देहरादून), स्वामी देव मुनि (मप्र), राजेश हुड्डा, सुमेधा, सरोज, सुनीता, सुशीला, ललिता, देवीराम, प्रेमलता को सम्मान पत्र स्मृति चिह्न देकर सम्मानित किया। महायज्ञ के तीसरे दिन मुख्य यजमान अजयपाल आर्य हर्षवर्धन आर्य, रणबीर राठी उर्मिला राठी रहे। इस दौरान दयानंद शास्त्री, वीरेंद्र, डॉ. महावीर, राजबीर, तक़दीर आर्य, जिले सिंह कुंडू उपस्थित रहे।
रोहतक. टिटौलीस्थित स्वामी इंद्रवेश विद्यापीठ में आयोजित 10वां बेटी बचाओ चतुर्वेद पारायण यज्ञ के दौरान छात्र छात्राओं ने आहुति डाली।
hin_Deva hin_Deva hin_Deva awa_Deva awa_Deva